b'\n_START_ARTICLE_\nKopa\xc4\x8dnica\n_START_SECTION_\nZgodovina\n_START_PARAGRAPH_\nVas Kopa\xc4\x8dnica je bila prvi\xc4\x8d omenjena v zapisih \xc5\xbee okoli leta 1290. V 18. in 19. stoletju, so na za\xc4\x8detku vasi \xc5\xbee obratovale toplice, le-te je upravljala [Freisingski \xc5\xa1kofje|Freisin\xc5\xa1ka posest]]. Po ustnih virih je prav v tem \xc4\x8dasu bila zgrajena tudi topilnica bakra pri Topli\xc4\x8darju. Rudo so kopali pod planoto \xc5\xa0kofje in jo z vozovi vozili v topilnico. Na podro\xc4\x8dju, kjer so kopali rudo, so \xc5\xa1e danes vidni vhodi v rove._NEWLINE_Podro\xc4\x8dje Kopa\xc4\x8dnice je bilo na ravnem delu precej mo\xc4\x8dvirnato, zato so prvi priseljenci strmeli k pridobivanju bolj\xc5\xa1ih obdelovalnih povr\xc5\xa1in (njiv) in s tem na ve\xc4\x8d mestih s kopanjem preusmerjali tok potoka in prav od tu naj bi izviralo ime Kopa\xc4\x8dnica._NEWLINE_Ob cesti so \xc5\xa1e sedaj vidni sledovi izkopanih in v skale vdelanih jarkov, ki so slu\xc5\xbeili kot dovod vode za hlajenje v topilnici. Na ve\xc4\x8d mestih v okolici, kjer je topilnica stala, je mo\xc5\xbeno najti opeko, s katero so bili zgrajeni topilni lonci. Kot ostanek topljenja pa so \xc5\xa1e danes vidni veliki kupi peska. Posledica rudarjenja in topljenja bakrene rude so bili veliki goloseki gozdov, zato so se ljudje kasneje za\xc5\xbeeli ukvarjati z rejo drobnice in poljedelstvom, ker pa le-to ni bilo zadosti za pre\xc5\xbeivljanje so se ukvarjali tudi z \xc5\xbeganjem apna. Za kurjavo so lahko uporabljali grmi\xc4\x8devje oziroma mlado podrast, ki je za\xc4\x8denjala z rastjo na golosekih. Nekateri prebivalci so odhajali na delo v oddaljene kraje, v gozdove, kjer so koparili \xe2\x80\x93 kuhali oglja, nekateri pa so od\xc5\xa1li na delo celo v rudnik.\n_START_SECTION_\nIzvir termalno zdravilne vode\n_START_PARAGRAPH_\nV Kopa\xc4\x8dnici imamo izvir tople vode,preko katerega naj bi v prihodnjih letih zgradili Terme Kopa\xc4\x8dnica.Voda ima temperaturo 23,4 stopinje Celzija in 3 bare pritiska. V letu 2012 so poleg izvira vode zgradili malo gosti\xc5\xa1\xc4\x8de in uredili wc-je in tu\xc5\xa1. Predvsem poleti se v njem hladijo obiskovalci od blizu in dale\xc4\x8d. Va\xc5\xa1\xc4\x8dani pa se \xc5\xbee tradicionalno zberejo 1. januarja, zakurijo ogenj, najpogumnej\xc5\xa1i pa se tudi kopajo.\n_START_SECTION_\nKBK\n_START_PARAGRAPH_\nV Kopa\xc4\x8dnici poteka tudi vsakoletna \xc5\xa1portna prireditev KBK, gorski tek iz Kopa\xc4\x8dnice na Blego\xc5\xa1 in nazaj. Rekorder proge je Simon Ali\xc4\x8d.\n_START_SECTION_\nVir\n_START_PARAGRAPH_\nhttp://www.poljanska-dolina.si/kraji/kopacnica/'